CELEX: 22011D0007
Language: fi
Date: 2011-04-01 00:00:00
Title: ETA:n sekakomitean päätös N:o 7/2011, annettu 1 päivänä huhtikuuta 2011 , ETA-sopimuksen liitteen IV (Energia) muuttamisesta

30.6.2011   
            
            
               FI
            
            
               Euroopan unionin virallinen lehti
            
            
               L 171/1
            
         ETA:n SEKAKOMITEAN PÄÄTÖS
   N:o 7/2011,
   annettu 1 päivänä huhtikuuta 2011,
   ETA-sopimuksen liitteen IV (Energia) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IV muutettiin 11 päivänä helmikuuta 2011 annetulla ETA:n sekakomitean päätöksellä N:o 2/2011 (1).
            
         
               (2)
            
            
               Siirtoverkonhaltijoiden välisiä korvauksia ja siirtomaksujen määrittämiseen liittyviä yhteisiä sääntelyperiaatteita koskevista suuntaviivoista 2 päivänä syyskuuta 2010 annettu komission asetus (EU) N:o 774/2010 (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä IV olevan 39 kohdan (komission asetus (EY) N:o 643/2009) jälkeen seuraava:
   
               ”40.
            
            
               
                  32010 R 0774: Komission asetus (EU) N:o 774/2010, annettu 2 päivänä syyskuuta 2010, siirtoverkonhaltijoiden välisiä korvauksia ja siirtomaksujen määrittämiseen liittyviä yhteisiä sääntelyperiaatteita koskevista suuntaviivoista (EUVL L 233, 3.9.2010, s. 1).
               Tätä sopimusta sovellettaessa asetuksen säännöksiä koskevat seuraavat mukautukset:
               
                           a)
                        
                        
                           Lisätään 3 artiklaan seuraava:
                           ”EFTA-valtioiden osalta asetuksen voimassaolo päättyy, kun asetus (EU) N:o 838/2010 tulee voimaan ETA-sopimuksessa.”
                        
                     
                           b)
                        
                        
                           Korvataan liitteen osassa B olevan 3 kohdan ensimmäinen virke seuraavasti:
                           ”Tuottajien vuosittain maksamien keskimääräisten siirtomaksujen on oltava välillä 0–0,5 euroa/MWh, lukuun ottamatta Tanskassa, Ruotsissa, Suomessa, Norjassa, Romaniassa, Irlannissa sekä Isossa-Britanniassa ja Pohjois-Irlannissa sovellettavia maksuja.”
                        
                     
                           c)
                        
                        
                           Korvataan liitteen osassa B olevan 3 kohdan toinen virke seuraavasti:
                           ”Tanskassa, Ruotsissa, Suomessa ja Norjassa tuottajien vuosittain maksamien keskimääräisten siirtomaksujen on oltava välillä 0–1,2 euroa/MWh.” ”
                        
                     
         2 artikla
   Asetuksen (EU) N:o 774/2010 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 2 päivänä huhtikuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 1 päivänä huhtikuuta 2011.
      
         
            ETA:n sekakomitean puolesta
         
         
            Väliaikainen puheenjohtaja
         
         Gianluca GRIPPA
      
   
   
      (1)  EUVL L 93, 7.4.2011, s. 31.
   
      (2)  EUVL L 233, 3.9.2010, s. 1.
   
      (3)  Valtiosäännön asettamista vaatimuksista ei ole ilmoitettu.